पाएं अपने शहर की ताज़ा ख़बरें और फ्री ई-पेपरडाउनलोड करें
पांच राज्यों के उपचुनाव निपटने के बाद पेट्रोल-डीजल के दाम बढ़ने का सिलसिला लगातार चौथे दिन भी जारी रहा। शुक्रवार को पेट्रोल 29 पैसे और डीजल 31 पैसे प्रति लीटर महंगा हुआ। इससे भोपाल में पेट्रोल का भाव 99.35 रु. और डीजल 90.07 रु. प्रति लीटर हो गया। डीजल दो महीने में पहली बार 90 पार पहुंचा है।
पेट्रोल पंप डीलर्स एसोसिएशन के अध्यक्ष अजय सिंह कहते हैं कि बीते चार दिन में पेट्रोल 96 पैसे और डीजल 1.11 रु. महंगा हो चुका है। दाम बढ़ने की रफ्तार यही रही तो भोपाल में पेट्रोल तीन दिन बाद 100 रु. के पार पहुंच जाएगा। हालांकि मप्र के अनूपपुर में पेट्रोल का भाव 101.86 रु. प्रति लीटर हो चुका है। राजस्थान के श्रीगंगानगर जिले में भी यह 102.15 रु. बिक रहा है। भोपाल में पावर पेट्रोल पहले ही 103.02 रु. लीटर बिक रहा है।
तब 18 दिन तक नहीं बढ़े थे भाव : गाैरतलब है कि पश्चिम बंगाल सहित पांच राज्याें में विधानसभा चुनाव के दाैरान 18 दिन तक पेट्राेल-डीजल के दामाें में बदलाव नहीं हुआ था। दाे मई काे चुनाव नतीजे आने के दूसरे दिन चार मई काे पेट्राेल और डीजल के दामाें काे तेल कंपनियाें ने बढ़ाया था। पिछले साल मार्च में केंद्र सरकार ने पेट्राेल और डीजल पर उत्पाद शुल्क बढ़ाया था। इससे पेट्राेल का दाम एक बार में रिकाॅर्ड 21.58 रुपए और डीजल का दाम 19.18 रुपए प्रति लीटर बढ़ गया था। यह दामाें में अब तक की सबसे बड़ी बढ़ोतरी थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn